Na temelju članka 26. Zakona o predškolskom odgoju i obrazovanju (Narodne novine broj 10/1997, 107/2007, 94/2013, 98/2019, 57/2022) i članka 42. Statuta Dječjeg vrtića Morska vila , Nin a na temelju Odluke Upravnog vijeća Dječjeg vrtića Morska vila donesene dana 16. svibnja 2024. godine, ravnateljica Dječjeg vrtića Morska vila objavljuje

**NATJEČAJ**

za popunu radnog mjesta:

* ZDRAVSTVENA VODITELJICA/ZDRAVSTVENI VODITELJ
* 1 izvršitelj/ica, nepuno radno vrijeme (8 sati tjedno), na neodređeno, za rad u

Dječjem vrtiću Morska vila, Nin

UVJETI za radno mjesto zdravstvena voditeljica/zdravstveni voditelj su:

* Prema članku 24. i 25. Zakona o predškolskom odgoju i obrazovanju (NN 10/97, 107/07, 94/13, 98/19, 57/22) te članka 2. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97) i Pravilnika o unutarnjem ustrojstvu i načinu rada Vrtića.

Razina obrazovanja: Završen preddiplomski sveučilišni studij ili stručni studij sestrinstva, odnosno studij kojim je stečena viša stručna sprema u djelatnosti sestrinstva u skladu s ranijim propisima, kao i završen sveučilišni diplomski studij ili specijalistički studij sestrinstva.

Rok za podnošenje prijave je 8 dana od dana objave natječaja.

Kandidati prilažu:

* zamolbu vlastoručno potpisanu
* životopis
* dokaz o državljanstvu
* dokaz o stečenoj stručnoj spremi
* dokaz o položenom stručnom ispitu (ukoliko je položen)
* uvjerenje nadležnog Općinskog suda da se protiv kandidata ne vodi kazneni postupak (ne starije od 1 mjeseca)
* uvjerenje nadležnog Prekršajnog suda da se protiv kandidata ne vodi prekršajni postupak (ne starije od 1 mjeseca)
* potvrdu Centra za socijalnu skrb (prema mjestu stanovanja) da kandidatu nisu izrečene zaštitne mjere sukladno članku 25. Zakona o predškolskom odgoju i obrazovanju (NN br.10/1997, 107/2007 i 94/2013) (ne starije od 1 mjeseca)
* dokaz o zdravstveno sposobnosti (ne starije od 1 mjeseca)
* elektronički zapis o radno pravnom statusu (ispis iz evidencije HZMO-a).

Osim zamolbe natječajna dokumentacija može biti u preslici, a po pozivu na uvid će se predočiti iste u originalu ili ovjerenoj preslici.

Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017, 98/2019 i 84/2021), članku 48.f Zakona o zaštiti vojnih i civilnih invalida rata (Narodne novine, broj 33/1992, 57/1992, 77/1992, 27/1993, 58/1993, 2/1994, 76/1994, 108/1995, 108/1996, 82/2001, 103/2003, 148/2013 i 98/2019), na temelju Zakona o civilnim stradalnicima iz Domovinskog rata (Narodne novine broj 84/2021) te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/2013, 152/2014, 39/2018 i 32/2020), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario pravo prednosti pri zapošljavanju, osoba iz članka 102. stavka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017, 98/2019 i 84/2021) te Zakona o civilnim stradalnicima iz Domovinskog rata (Narodne novine broj 84/2021) koja u trenutku podnošenja prijave ispunjava uvjete za ostvarivanje toga prava dužna je uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja <https://branitelj.gov.hr/zaposljavanje-843/843> Za radna mjesta ravnopravno se mogu javiti osobe oba spola.

Na natječaj se mogu javiti i osobe bez položenog stručnog ispita sukladno članku 28. Zakona o predškolskom odgoju i obrazovanju. Upravno vijeće dječjeg vrtića Morska vila zadržava pravo poništavanja i ponovnog objavljivanja natječaja. Kandidati koji zadovoljavaju uvjetima natječaja mogu biti pozvani na informativni razgovor.

Prijavom na natječaj kandidati su izričito suglasni da Dječji vrtić Morska vila, Nin može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podatak i Zakona o provedbi Opće uredbe o zaštiti osobnih podataka (Narodne novine, broj 42/18).

Zakašnjele prijave kao i prijave s nepotpunom dokumentacijom neće se razmatrati.

Kandidati će biti obaviješteni o rezultatima natječaja u zakonskom roku.

Prijave s potrebnim dokazima o ispunjavanju uvjeta **poslati poštom na adresu:**

Dječji vrtić Morska vila, Nin, Ulica dr. Franje Tuđmana 5, Nin sa naznakom „Natječaj za zdravstvenog voditelja/ice“.

Natječaj se objavljuje 20.svibnja do 27.svibnja 2024. godine na mrežnim stranicama i oglasnoj ploči Hrvatskog zavoda za zapošljavanje, službenoj mrežnoj stranici Dječjeg vrtića Morska vila, Nin ([www.vrtic-morska-vila.hr](http://www.vrtic-morska-vila.hr)) i oglasnoj ploči Dječjeg vrtića

Klasa: 112-03/24-01/01

Ur.broj: 2198-10-08-01-24-12

U Ninu, 17 . svibnja 202 . godine

Dječji vrtić Morska vila, Nin

Tanja Morović